CELEX: 62014TN0038
Language: el
Date: 2014-01-14 00:00:00
Title: Υπόθεση T-38/14: Προσφυγή της 14ης Ιανουαρίου 2014 — Καφετζάκης κ.λπ. κατά Ελληνικής Δημοκρατίας κ.λπ.

1.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 292/45
            
         Προσφυγή της 14ης Ιανουαρίου 2014 — Καφετζάκης κ.λπ. κατά Ελληνικής Δημοκρατίας κ.λπ.
   (Υπόθεση T-38/14)
   2014/C 292/55
   Γλώσσα διαδικασίας: η ελληνική
   
      Διάδικοι
   
   
      Προσφεύγοντες: Γεώργιος Καφετζάκης (Aθήνα, Ελλάδα), και άλλοι 102 προσφεύγοντες (εκπρόσωπος: Χ. Παπαδημητρίου, δικηγόρος)
   
      Καθών: Ελληνική Δημοκρατία, Ευρωπαϊκό Κοινοβούλιο, Ευρωπαϊκό Συμβούλιο, Συμβούλιο της Ευρωπαϊκής Ένωσης, Ευρωπαϊκή Επιτροπή, Ευρωπαϊκή Κεντρική Τράπεζα, Eurogroup
   
      Αιτήματα των προσφευγόντων
   
   Οι προσφεύγοντες ζητούν από το Γενικό Δικαστήριο:
   
               —
            
            
               Να αναγνωριστεί η παράλειψη των καθών να νομοθετήσουν ώστε να εξαιρεθούν ρητώς τα ομόλογα που δόθηκαν αναγκαστικά στους προσφεύγοντες από την ελληνική δημοκρατία, κατά την απόλυσή τους από την πρώην Ολυμπιακή Αεροπορία, που επιβλήθηκε από απόφαση της Ευρωπαϊκής Επιτροπής·
            
         
               —
            
            
               Να δοθεί στους προσφεύγοντες καθώς και σε όλους τους απολυμένους υπαλλήλους της πρώην Ολυμπιακής Αεροπορίας με άμεσης εφαρμογής κοινοτική πράξη, οδηγία, κανονισμό ή άλλο κοινοτικό νόμο η δυνατότητα να εισπράξουν το 100 % της αξίας του ομολόγου που τους δόθηκε αντί αποζημίωσης κατά την υποχρεωτική απόλυση-αποχώρησή τους από την Ολυμπιακή Αεροπορία· και
            
         
               —
            
            
               Να δοθεί αποζημίωση 3 00  000 ευρώ με άμεσης εφαρμογής κοινοτική πράξη, οδηγία, κανονισμό ή άλλο κοινοτικό νόμο σε κάθε έναν από τους προσφεύγοντες για την ταλαιπωρία, στενοχώρια, βάναυση παραβίαση θεμελιωδών δικαιωμάτων και πρόωρη διακοπή εργασιακού του βίου που υπέστη.
            
         
      Ισχυρισμοί και κύρια επιχειρήματα
   
   Προς στήριξη της προσφυγής οι προσφεύγοντες προβάλλουν πέντε ισχυρισμούς:
   
               1.
            
            
               Πρώτος ισχυρισμός: Oι ενέργειες νομοθετικές και άλλες που οδήγησαν την Ελλάδα στην αναγκαστική συμμετοχή των ομολογιούχων ελληνικού δικαίου του ελληνικού δημοσίου στο P.S.I. είναι γνήσιες κοινοτικές πράξεις
            
         
               2.
            
            
               Δεύτερος ισχυρισμός: Tα μέτρα που έλαβε η ελληνική κυβέρνηση για την αντιμετώπιση του ελληνικού δημόσιου χρέους στην ουσία επιβλήθηκαν από τα θεσμικά όργανα της Ε.Ε. και δη την ΕΚΤ και την Ευρωπαϊκή Επιτροπή·
            
         
               3.
            
            
               Τρίτος ισχυρισμός: Οι καθών παρέλειψαν να νομοθετήσουν και να εξαιρέσουν ρητά τα ομόλογα ελληνικού δημοσίου των καθών, που είχαν δοθεί αναγκαστικά από το ελληνικό κράτος ως αποζημίωση με τις πράξεις του υπουργικού συμβουλίου, με την οποία εξειδικεύθηκαν οι όροι εφαρμογής του P.S.I. στην Ελλάδα·
            
         
               4.
            
            
               Τέταρτος ισχυρισμός: Η εξομοίωση των απολυμένων εργαζομένων τής πρώην Ολυμπιακής Αεροπορίας με απλούς ομολογιούχους του ελληνικού δημοσίου και η μη εξαίρεσή τους και ρητή αποζημίωσή τους από το P.S.I τους προξένησε άμεση, προσωπική και σοβαρή ζημία, και τους στέρησε την απολαβή θεμελιωδών δικαιωμάτων τους·
            
         
               5.
            
            
               Πέμπτος ισχυρισμός: Όλα τα νομοθετικά μέτρα που έλαβε η ελληνική κυβέρνηση έγιναν καθ’ υπόδειξη και ορθότερα μετά από απόφαση του Eurogroup, του ΕCOFIN, της ΕΚΤ και της Ευρωπαϊκής Επιτροπής.